hu en hu en hu hu hu hu en en hu en hu hu hu hu hu ru hu hu hu hu hu hu hu hu hu hu hu hu hu hu en en en en en en en en en hu hu hu hu hu hu hu hu hu hu hu hu hu en hu hu hu hu hu hu eo
Sas Tamás és a Szinglik éjszakája
A szinglifilmek hű korképet adnak napjainkról
Az Apám beájulna, az S.O.S. szerelem! és a 9 és fél randi rendezője, Sas Tamás újabb romantikus vígjátékon dolgozik. A Szinglik éjszakája négy barátnőről szól, akik még gyerekkorukban megfogadták, hogy soha nem mennek férjhez – egyikük aztán mégis meggondolja magát. Sas Tamással Szilvásváradon, a forgatás szünetében beszélgettünk.
– Az eredeti forgatókönyvet alaposan átdolgozták. Mi kell ma egy sikeres forgatókönyvhöz ebben a témában?
– Egyfelől fogalmam sincs, merthogy ezek inkább megérzések, illetve bizonyos tapasztalatokra való reagálások…
– Akkor megkérdezem másként: milyen volt az eredeti forgatókönyv és min kellett benne változtatni?
– A film pozicionálása változott meg. A szereplők társadalmi státuszát feljebb emeltük. Ez azért volt fontos, mert az emberek azt szeretik, ha a saját státuszukhoz képest feljebb lévő embereket nézhetnek a filmeken. A reklámok is erről szólnak. Ezt lehet vitatni és lehet ágálni ellene, de megváltoztatni nem fogjuk tudni. Tehát, ha sikerfilmet szeretnénk készíteni, akkor ezt a fajta pozíciót mindenképpen el kell érnünk. Egyébként, ha visszamenőleg megnézzük a magyar filmeket, abból is tisztán látszik, hogy amik nagyon alulra pozícionáltak, rendre megbuktak.
– Visszagondolva néhány korábbi filmjére, akárcsak a Rosszfiúkra: ezen vérezhettek el? Az alulpozícionáltságuk miatt nem értek el átütő sikert?
– Igen, minden bizonnyal ez lehetett az oka. Ezek a tapasztalatok, amikből igyekeztünk meríteni és tanulni a Szinglik éjszakája forgatókönyvének átdolgozása során.
– Az eddigi szinglifilmes sémákhoz képest a Szinglik éjszakája újdonságot hoz azzal, hogy a romantikus vígjátékba akciófilmes szál is keveredik.
– Próbáljuk tesztelni a magunk lehetőségeit és a magyar filmnézők befogadóképességét. Ahhoz egyikünknek sem fűlt a foga, hogy megcsináljon, mondjuk egy S.O.S. szerelem 2-t. Megnéztük, hogy az adott sávban merre lehetne elmozdulni. Az eredeti forgatókönyvben amúgy is volt egy kis kergetőzés, ennek adtunk nagyobb hangsúlyt.
– A film nagy részét Egerben forgatják. Egyrészt azért, mert a város zegzugos utcái és adottságai tökéletes háttérül szolgálnak ehhez a történethez. Ezen kívül jár a vidéki forgatás más előnnyel is, ha jól tudom.
– Igen, ez így van. Egy adatot mondok: ha Budapesten forgatjuk ugyanezt a filmet, hasonló helyszíneken, akkor semmi másért, mint a parkolásért körülbelül tíz-tizenötmillió forintot kellene fizetnünk. Amit itt Egerben elengednek. Szerintem a magyar filmesek egyre inkább rá lesznek szorulva erre. Ugyanakkor ez egy jó tendencia, hogy a vízfejű Budapest helyett máshol is lehet forgatni az országban.
– Az elmúlt években a szinglifilmek korszakát éljük. Ha majd hosszú évtizedek múltán visszanézünk erre az időszakra, mit fogunk gondolni a magyar filmtörténetnek erről a szakaszáról? Mennyire képviselnek maradandó értéket ezek a filmek?
– Bármennyire is furcsa, a My fair lady az ötvenes évek Amerikájáról elmond annyit, mint bármelyik művészfilm. Ha majd annak idején meg akarják ismerni a magyar valóságot, akkor szerintem nem fogják kikerülni ezeket a filmeket. Úgy gondolom, a mai jelenről sokat elárulnak ezek az alkotások, hű korképet fognak adni.
Click to share on Facebook (Opens in new window)
Click to share on Pinterest (Opens in new window)
Click to share on LinkedIn (Opens in new window)
Click to share on WhatsApp (Opens in new window)
Click to share on Skype (Opens in new window)
Click to email a link to a friend (Opens in new window)
Leave a Reply Cancel reply
Ez az oldal az Akismet szolgáltatást használja a spam csökkentésére. Ismerje meg a hozzászólás adatainak feldolgozását .
#örömblogolás (10) blogolás (8) olvasószerzés (3) podcast (2) social media (3)
Cikkeim Kategória kijelölése Blog Interjúk Kritikák Publicisztika
A www.donaszi.hu weboldal magára nézve kötelezőnek ismeri el jelen jogi közlemény tartalmát. Kötelezettséget vállal arra, hogy tevékenységével kapcsolatos minden adatkezelés megfelel a jelen szabályzatban és a hatályos jogszabályokban meghatározott elvárásoknak. Tovább
©2020  www.donaszi.huAz oldal, valamint a rajta található szöveges és képi tartalom szerzői jogvédelem alatt áll.
Örömmel veszem, ha megosztod mással is, amit nálam olvastál, de kérlek minden esetben legyen teljes forrásmegjelölés (link és név). Köszi!
A weboldal cookie-kat használ, hogy biztonságos böngészés mellett a legjobb felhasználói élményt nyújthassa. További információ Engedélyezem
A süti beállítások ennél a honlapnál engedélyezett a legjobb felhasználói élmény érdekében. Amennyiben a beállítás változtatása nélkül kerül sor a honlap használatára, vagy az "Elfogadás" gombra történik kattintás, azzal a felhasználó elfogadja a sütik használatát.